महाभारतम्-12-शांतिपर्व-209
भीष्मेण युधिष्ठिरंप्रति वासुदेवतत्वकथनम्।। 1।।<table>				
<td>

	`* युधिष्ठिर उवाच।	<td>	12-209-1x	
				
<td>

	पितामह महाप्राज्ञ केशवस्य महात्मनः।वक्तुमर्हसि तत्त्वेन माहात्म्यं पुनरेव तु।।	<td>	12-209-1a12-209-1b	
				
<td>

	न तृप्याम्यहमप्येनं पश्यञ्शृण्वंश्च भारत।एवं कृष्णं महाबाहो तस्मादेतद्ब्रवीहि मे।।	<td>	12-209-2a12-209-2b	
<td>

	भीष्म उवाच।	<td>	12-209-3x	
				
<td>

	शृणु राजन्कथामेतां वैष्णवीं पापनाशनीम्।नारदो मां पुरा प्राह यामहं ते वदामि ताम्।।	<td>	12-209-3a12-209-3b	
				
<td>

	देवर्षिर्नारदः पूर्वं तत्वं वेत्स्यामि वै हरेः।इति संचिन्त्य मनसा दध्यौ ब्रह्म सनातनम्।।	<td>	12-209-4a12-209-4b	
				
<td>

	हिमालये शुभे दिव्ये दिव्यं वर्षशतं किल।अनुच्छ्वसन्निराहारः संयतात्मा जितेन्द्रियः।।	<td>	12-209-5a12-209-5b	
				
<td>

	ततोऽन्तरिक्षे वागासीत्तं मुनिप्रवरं प्रति।मेघगम्भीरनिर्घोषा दिव्या वाह्याऽशरीरिणी।।	<td>	12-209-6a12-209-6b	
				
<td>

	किमर्थं त्वं समापन्नो ध्यानं मुनिवरोत्तम।अहं ददामि ते ज्ञानं धर्माद्यं वा वृणीष्व माम्।।	<td>	12-209-7a12-209-7b	
				
<td>

	तच्छ्रुत्वा मुनिरालोच्य संभ्रमाविष्टमानसः।किंनु स्यादिति संचिन्त्य वाक्यमाहापरं प्रति।।	<td>	12-209-8a12-209-8b	
				
				
				
<td>

	कस्त्वं भवानण्डं बिभेद मध्येसमास्थितो वाक्यमुदीरयन्माम्।न रूपमन्यत्तव दृश्यते वैईदृग्विधस्त्वं समधिष्ठितोऽसि।।	<td>	12-209-9a12-209-9b12-209-9c12-209-9d	
				
<td>

	पुनस्तमाह स मुनिमनन्तोऽहं बृहत्तरः।न मां मूढा विजानन्ति ज्ञानिनो मां विदन्त्युत।।	<td>	12-209-10a12-209-10b	
				
<td>

	तं प्रत्याह मुनिः श्रीमान्प्रणतो विनयान्वितः।भवन्तं ज्ञातुमिच्छामि तव तत्वं ब्रवीहि मे।।	<td>	12-209-11a12-209-11b	
				
<td>

	तस्य तद्वचनं श्रुत्वा नारदं प्राह लोकपः।ज्ञानेन मां विजानीहि नान्यथा शक्तिरस्ति ते।।	<td>	12-209-12a12-209-12b	
<td>

	नारद उवाच।	<td>	12-209-13x	
				
<td>

	कीदृग्विधं तु तज्ज्ञानं येन जानामि ते तनुम्।अनन्त तन्मे ब्रूहि त्वं यद्यनुग्रहवानहम्।।	<td>	12-209-13a12-209-13b	
<td>

	लोकपाल उवाच।	<td>	12-209-14x	
				
<td>

	विकल्पहीनं विपुलं तस्य चूरं शिवं परम्।ज्ञानं तत्तेन जानासि साधनं प्रति ते मुने।।	<td>	12-209-14a12-209-14b	
				
<td>

	अत्रावृत्य स्थितं ह्येतत्तच्छुद्धमितरन्मृषा।एतत्ते सर्वमाख्यातं संक्षेपान्मुनिसत्तम।।	<td>	12-209-15a12-209-15b	
<td>

	नारद उवाच।	<td>	12-209-16x	
				
<td>

	त्वमेव तव यत्तत्वं ब्रूहि लोकगुरो मम।भवन्तं ज्ञातुमिच्छामि कीदृग्भूतस्त्वमव्यय।।	<td>	12-209-16a12-209-16b	
				
<td>

	ततः प्रहस्य भगवान्मेघगम्भीरया गिरा।प्राहेशः सर्वभूतानां न मे चास्यं श्रुतिर्न च।।	<td>	12-209-17a12-209-17b	
				
<td>

	न घ्राणजिह्वे दृक्चैव त्वचा नास्ति तथा मुने।कथं वक्ष्यामि चात्मानमशरीरस्तथाप्यहम्।।	<td>	12-209-18a12-209-18b	
				
				
<td>

	तज्ज्ञात्वा विस्मयाविष्टो मुनिराह प्रणम्य तम्।येन त्वं पूर्वमात्मानमनन्तोऽहं बृहत्तरः।शतोऽहमिति मां प्रीतः प्रोक्तवानसि तत्कथम्।।	<td>	12-209-19a12-209-19b12-209-19c	
				
<td>

	पुनस्तमाह भगवांस्तवाप्यक्षाणि सन्ति वै।त्वमेनं ब्रूहि चात्मानं यदि शक्नोषि नारद।।	<td>	12-209-20a12-209-20b	
				
				
<td>

	आत्मा यथा तव मुने विदितस्तु भविष्यति।मां च जानासि तेन त्वमेकं साधनमावयोः।इत्युक्त्वा भगवान्देवस्ततो नोवाच किंचन।।	<td>	12-209-21a12-209-21b12-209-21c	
				
<td>

	नारदोऽप्युत्स्मयन्खिन्नः क्व गतोऽसाविति प्रभुः।स्थित्वा स दीर्घकालं च मुनिर्व्यामूढमानसः।।	<td>	12-209-22a12-209-22b	
				
<td>

	आह मां भगवान्देवस्त्वनन्तोऽहं बृहत्तरः।तेनाहमिति सर्वस्य को वानन्तो बृहत्तरः।।	<td>	12-209-23a12-209-23b	
				
				
<td>

	केयमुर्वी ह्यनन्ताख्या बृहती नूनमेव सा।यस्यां जानन्ति भूतानि विलीनानि ततस्ततः।एनां पृच्छामि तरुणीं सैषा नूनमुवाच माम्।।	<td>	12-209-24a12-209-24b12-209-24c	
				
<td>

	इत्येवं स मुनिः श्रीमान्कृत्वा निश्चयमात्मनः।स भूतलं समाविश्य प्रणिपत्येदमब्रवीत्।।	<td>	12-209-25a12-209-25b	
				
<td>

	आश्चर्यासि च धन्यासि वृहती त्वं वसुन्धरे।त्वामत्र वेत्तुमिच्छामि याग्दृभूताऽसि शोभने।।	<td>	12-209-26a12-209-26b	
				
<td>

	तच्छ्रुत्वा धरणी देवी स्मयमानाऽब्रवीदिदम्।नाहं हि बृहती विप्र न चानन्ता च सत्तम।।	<td>	12-209-27a12-209-27b	
				
<td>

	कारणं मम यो गन्धो गन्धात्मानं ब्रवीहि तम्।ततो मुनिस्तद्धि तत्वं प्रणिपत्येदमब्रवीत्।।	<td>	12-209-28a12-209-28b	
<td>

	कारणं मे जलं मत्तो बृहत्तरतमं हि तत्।।	<td>	12-209-29a	
				
<td>

	स समुद्रं मुनिर्गत्वा प्रणिपत्येदमब्रवीत्।आश्चर्योसि च धन्योसि ह्यनन्तोसि बृहत्तरः।।	<td>	12-209-30a12-209-30b	
				
<td>

	भवन्तं वेत्तुमिच्छामि कीदृग्भूतस्त्यमव्यय।तच्छ्रुत्वा सरितानाथः समुद्रो मुनिमब्रवीत्।।	<td>	12-209-31a12-209-31b	
				
<td>

	कारणं मेऽत्र संपृच्छ रसात्मानं बृहत्तरम्।ततो बृहत्तरं विद्वंस्त्वं पृच्छ मुनिसत्तम।।	<td>	12-209-32a12-209-32b	
				
<td>

	ततो मुनिर्यथायोगं जलं तत्वमवेक्ष्य तत्।जलात्मानं प्रणम्याह जलतत्वस्थितो मुनिः।।	<td>	12-209-33a12-209-33b	
				
<td>

	आश्चर्योसि च धन्योसि ह्यनन्तोसि बृहत्तरः।भवन्तं श्रोतुमिच्छामिकीदृग्भूतस्त्वमव्यय।।	<td>	12-209-34a12-209-34b	
				
				
<td>

	ततो रसात्म--मुनिमाह पुनः पुनः।ममापि कारणं पृच्छ तेजोरूपं विभावसुम्।नाहं बृहत्तरो ब्रह्मन्नाप्यनन्तश्च सत्तम्।।	<td>	12-209-35a12-209-35b12-209-35c	
				
<td>

	ततोऽग्निं प्रणिपत्याह मुनिर्विस्मितमानसः।यज्ञात्मानं महावासं सर्वभूतनमस्कृतम्।।	<td>	12-209-36a12-209-36b	
				
<td>

	आश्चर्योसि च धन्योसि ह्यनन्तश्च बृहत्तरः।भवन्तं वेत्तुमिच्छामि कीदृग्भूतस्त्वमव्यय।।	<td>	12-209-37a12-209-37b	
				
				
<td>

	ततः प्रहस्य भगवान्मुनिं स्विष्टकृदब्रवीत्।नाहं बृहत्तरो ब्रह्मन्नाप्यनन्तश्च सत्तम।कारणं मम रूपं यत्तं पृच्छ मुनिसत्तम।।	<td>	12-209-38a12-209-38b12-209-38c	
				
<td>

	ततो योगक्रमेणैव प्रतीतं तं प्रविश्य सः।रूपात्मानं प्रणम्याह नारदो वदतांवरः।।	<td>	12-209-39a12-209-39b	
				
<td>

	आश्चर्योसि च धन्योसि ह्यनन्तोसि बृहत्तरः।भवन्तं वेत्तुमिच्छामि कीदृग्भूतस्त्वमव्यय।।	<td>	12-209-40a12-209-40b	
				
				
<td>

	उत्स्मयित्वा तु रूपात्मा तं मुनिं प्रत्युवाच ह।वायुर्मे कारणं ब्रह्मंस्तं पृच्छ मुनिसत्तम।मत्तो बहुतरः श्रीमाननन्तश्च महाविलम्।।	<td>	12-209-41a12-209-41b12-209-41c	
				
<td>

	स मारुतं प्रणम्याह भगवान्मुनिसत्तमः।योगसिद्धो महायोगी ज्ञानविज्ञानपारगः।।	<td>	12-209-42a12-209-42b	
				
<td>

	आश्चर्योसि च धन्योसि ह्यनन्तोसि बृहत्तरः।भवन्तं वेत्तुमिच्छामि कीदृग्भूतस्त्वमव्यय।।	<td>	12-209-43a12-209-43b	
				
<td>

	ततो वायुर्हि संप्राह नारदं मुनिसत्तमम्।कारणं पृच्छ भगवन्स्पर्शात्मानं ममाद्य वै।।	<td>	12-209-44a12-209-44b	
				
<td>

	मत्तो बृहत्तरः श्रीमाननन्तश्च तथैव सः।ततोस्य वचनं श्रुत्वा स्पर्शात्मानमुवाच सः।।	<td>	12-209-45a12-209-45b	
				
<td>

	आश्चर्योसि च धन्योसि ह्यनन्तोसि बृहत्तरः।भवन्तं वेत्तुमिच्छामि कीदृग्भूतस्त्वमव्यय।।	<td>	12-209-46a12-209-46b	
				
<td>

	तस्य तद्वचनं श्रुत्वा स्पर्शात्मा मुनिमब्रवीत्।नाहं वृहत्तरो ब्रह्मन्नाप्यनन्तश्च सत्तम।।	<td>	12-209-47a12-209-47b	
				
<td>

	कारणं मम चैवेममाकाशं च बृहत्तरम्।तं पृच्छ मुनिशार्दूल सर्वव्यापिनमव्ययम्।।	<td>	12-209-48a12-209-48b	
				
<td>

	तच्छ्रुत्वा नारदः श्रीमान्वाक्यं वाक्यविशारदः।आकाशं समुपागम्य प्रणम्याह कृताञ्जलिः।।	<td>	12-209-49a12-209-49b	
				
<td>

	आश्चर्योसि न धन्योसि ह्यनन्तोसि बृहत्तरः।भवन्तं वेत्तुमिच्छामि कीदृग्भूतस्त्वमव्यय।।	<td>	12-209-50a12-209-50b	
				
				
<td>

	आकाशस्तमुवाचेदं प्रहसन्मुनिसत्तमम्।नाहं बृहत्तरो ब्रह्मञ्शब्दो वै कारणं मम।तं पृच्छ मुनिशार्दूल स वै मत्तो बृहत्तरः।।	<td>	12-209-51a12-209-51b12-209-51c	
				
				
<td>

	ततो ह्याविश्य चाकाशं शब्दात्मानमुवाच ह।स्वरव्यञ्जनसंयुक्तं नानाहेतुविभूषितम्।वेदाख्यं परमं गुह्यं वेदकारणमच्युतम्।।	<td>	12-209-52a12-209-52b12-209-52c	
				
<td>

	आश्चर्योसि च धन्योसि ह्यनन्तोसि बृहत्तरः।भवन्तं श्रोतुमिच्छामि कीदृग्भूतस्त्वमव्यय।।	<td>	12-209-53a12-209-53b	
				
<td>

	वेदात्मा प्रत्युवाचेदं नारदं मुनिपुङ्गवम्।मया कारणभूतेन सर्ववेत्ता पितामहः।।	<td>	12-209-54a12-209-54b	
				
				
<td>

	ब्रह्मणो बुद्धिसंस्थानमास्थितोऽहं महामुने।तस्माद्वृहत्तरो मत्तः पद्मयोनिर्महामतिः।तं पृच्छ मुनिशार्दूल सर्वकारणकारणम्।।	<td>	12-209-55a12-209-55b12-209-55c	
				
<td>

	ब्रह्मलोकं ततो गत्वा नारदो मुनिपुङ्गवैः।सेव्यमानं महात्मानं लोकपालैर्मरुद्गणैः।।	<td>	12-209-56a12-209-56b	
				
<td>

	समुद्रैश्च सरिद्भिश्च भूततत्वैः सभूधरैः।गन्धर्वैरप्सरोभिश्च ज्योतिषां च गणैस्तथा।।	<td>	12-209-57a12-209-57b	
				
<td>

	स्तुतिस्तोमग्रहस्तोभैस्तथा वेदैर्मुनीश्वरैः।उपास्यमानं ब्रह्माणं लोकनाथं परात्परम्।।	<td>	12-209-58a12-209-58b	
				
<td>

	हिरण्यगर्भं विश्वेशं चतुर्वक्रेण भूषितम्।प्रणम्य प्राञ्जलिः प्रह्वस्तमाह मुनिपुङ्गवः।।	<td>	12-209-59a12-209-59b	
				
<td>

	आश्चर्योसि च धन्योसि ह्यनन्तोसि बृहत्तरः।भवन्तं वेत्तुमिच्छामि कीदृग्भूतस्त्वमव्यय।।	<td>	12-209-60a12-209-60b	
				
<td>

	तच्छ्रुत्वा भगवान्ब्रह्मा सर्वलोकपितामहः।उत्स्मयन्मुनिमाहेदं कर्ममूलस्य लोपकम्।।	<td>	12-209-61a12-209-61b	
				
<td>

	नाहं बृहत्तरो ब्रह्मन्नाप्यनन्तश्च सत्तम।लोकानां मम सर्वेषां नाथभूतो बृहत्तरः।।	<td>	12-209-62a12-209-62b	
				
<td>

	नन्दगोपकुले गोपकुमारैः परिवारितः।समस्तजगतां गोप्ता गोपवेषेण संस्थितः।।	<td>	12-209-63a12-209-63b	
				
<td>

	मद्रूपं च समास्थाय जगत्सृष्टिं करोति सः।ऐशानमास्थितः श्रीमान्हन्ति नित्यं हि पाति च।।	<td>	12-209-64a12-209-64b	
				
<td>

	विष्णुः स्वरूपरूपोऽसौ कारणं स हरिर्मम।तं पृच्छ मुनिशार्दूल स चानन्तो बृहत्तरः।।	<td>	12-209-65a12-209-65b	
				
<td>

	ततोऽवतीर्य भगवान्ब्रह्मलोकान्महामुनिः।नन्दगोपकुले विष्णुमेनं कृष्णं जगत्पतिम्।।	<td>	12-209-66a12-209-66b	
				
<td>

	बालक्रीडनकासक्तं वत्सजालविभूषितम्।पाययित्वाथ बध्नन्तं धूलिधूम्राननं परम्।।	<td>	12-209-67a12-209-67b	
				
<td>

	गाहमानैर्हसद्भिश्च नृत्यद्भिश्च समन्ततः।पाणिवादनकैश्चैव संवृतं वेणुवादकैः।।	<td>	12-209-68a12-209-68b	
				
				
<td>

	प्रणिपत्याब्रवीदेनं नारदो भगवान्मुनिः।आश्चर्योसि च धन्योसि ह्यनन्तश्च बृहत्तरः।वेत्ताऽसि चाव्ययश्चासि वेत्तुमिच्छामि यादृशम्।।	<td>	12-209-69a12-209-69b12-209-69c	
				
<td>

	ततः प्रहस्य भगवान्नारदं प्रत्युवाच ह।मत्तः परतरं नास्ति मत्तः सर्वं प्रतिष्ठितम्।।	<td>	12-209-70a12-209-70b	
				
<td>

	मतो बृहत्तरं नान्यदहमेव बृहत्तरः।आकाशे च स्थितः पूर्वमुक्तवानहमेव ते।।	<td>	12-209-71a12-209-71b	
				
<td>

	न मां वेत्ति जनः कश्चिन्माया मम दुरत्यया।भक्त्या त्वनन्यया युक्ता मां विजानन्ति योगिनः।।	<td>	12-209-72a12-209-72b	
				
<td>

	प्रियोसि मम भक्तोसि मम तत्वं विलोकय।ददामि तव तज्ज्ञानं येन तत्वं प्रपश्यसि।।	<td>	12-209-73a12-209-73b	
				
<td>

	अन्येषां चैव भक्तानां मम योगरतात्मनाम्।ददामि दिव्यं ज्ञानं च येन तत्वं प्रपश्यसि।।	<td>	12-209-74a12-209-74b	
				
<td>

	अन्येषां चैव भक्तानां मम योगरतात्मनाम्।ददामि दिव्यं ज्ञानं च तेन ते यान्ति मत्पदम्।।	<td>	12-209-75a12-209-75b	
<td>

	एवमुक्त्वा ययौ कृष्णो नन्दगोपगृहं हरिः।।	<td>	12-209-76a	
<td>

	भीष्म उवाच।	<td>	12-209-77x	
				
<td>

	एतत्ते कथितं राजन्विष्णुतत्वमनुत्तमम्।भजस्वैनं विशालाक्षं जपन्कृष्णेति सत्तम।।	<td>	12-209-77a12-209-77b	
				
<td>

	मोहयन्मां तथा त्वां च शृणोत्येष मयेरितान्।धर्मात्मा च महाबाहो भक्तान्रक्षति नान्यथा।।	<td>	12-209-78a12-209-78b	
<td>

	।। इति श्रीमन्महाभारते शान्तिपर्वणि मोक्षधर्मपर्वणि नवाधिकद्विशततमोऽध्यायः।। 209।।	<td>		

महाभारतम्/शांतिपर्व